( 203 ) 
ou aultre lieu d’Hollande, ouquel je me debroie selon mon instruction 
adresser, et lui déclarer madite charge, et après avoir communique nos 
instructions lung à laultre, lesquelles nous avons trouve assez conformes 
en substance, et tendre a une mesme fin d’advertir de la conspiration et 
trahison et faire appréhender et punir les coulpables, lesdits seigneurs 
commis me dirent quils avoient icy este le vendredi précédent xxvii de 
moi passe, et à l’instant quils arrivèrent avoient fait assembler aulcuns 
des meilleurs et plus confidens serviteurs de votre Majesté ausquels ils 
avoient montré leur instruction, ensemble lexamen et déposition des 
prisonniers et déclaré les raisons qui mouvoient ladite dame Rovne de 
faire manifester ladite conspiration et trahison et quils estaient délibérés 
dainsi le faire, ne fut quils oissent raison pregnante pourquoi ils deus- 
sent changer. 
Sur quoy et apres que a ceste communication par bon advis furent 
appelés un bourgmestre et un eschevin aussi gens de bien et affectionné 
au service de votre Majesté et à la préservation de ceste republique, fut 
advise unanimement que nestoit encore expédient de descouvrir tout 
ouvertement ladite trahison, et ne seroit que donner occasion desmouvoir 
ce peuple, et provoquer a trouble et sédition avec la perdition de la cite 
et du pays, sans que Ion puist parvenir à lapprehension et châtiment 
des maulvais, pour ce que audit examen y avoit aulcunes choses non 
vraisemblables, et y estoient déférés aulcuns absens qui navoient de 
longtemps este en la cité, aussi quil estoit requis selon les privilèges que 
ceulx cy ont, voire en crime de lese Majesté, avant pouvoir procéder à la 
capture dun délinquant, faire information préparatoire, et quelle fut veue 
par les eschevins et aultres de la loy et puis par eulx mesmes inter¬ 
pose le decret de lapprehension, lesquelles solemnités navoient été 
observes, et y procédant daultre manière, prendroient les maulvais 
matière de se rebeller, et crier quon leur volsist rompre leurs privi¬ 
lèges et ainsi les persuader et imprimer a ce peuple qui a sesdits 
privilèges en merveilleuse recommandation, et pour ces considérations 
fut communément résolu que lesdits commis debvoient faire leur pro¬ 
position sans toucher de ladite trahison ny en general ni en particulier 
et quils se pouvoient fonder sur ce que la Royne cognoissant la bonne 
affection que ceulx de leglise et la cité de Liege portent à votre Majesté 
les advertist de sa venue de son aprochement et équipage de guerre, 
aussi que les françois aians levé leur camp de Maroles envoient gens 
vers Mezières, et que cestoitpour eulx venir joindre en ce pays de Liege 
